pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ.จับมือสมาคมอาชีวเอกชนฯ สร้าง “จิตอาสา PM2.5” เช็คสภาพรถ ลดควันดำ
วันพุธที่ 22 มกราคม 2563
สธ.จับมือสมาคมอาชีวเอกชนฯ สร้าง “จิตอาสา PM2.5” เช็คสภาพรถ ลดควันดํา
กระทรวงสาธารณสุขจับมือสมาคมวิทยาลัยเทคโนโลยีและอาชีวศึกษาเอกชนแห่งประเทศไทยในพระราชูปถัมภ์ฯ สร้างนักศึกษา “จิตอาสา PM.2.5” ออกหน่วยเช็คสภาพรถยนต์ ลดควันดํา ร่วมแก้ปัญหาการลดฝุ่นละอองขนาดเล็ก PM2.5 ไม่เสียค่าใช้จ่าย เตรียมจัดประกวดนวัตกรรมเพื่อลดฝุ่น
กระทรวงสาธารณสุขจับมือสมาคมวิทยาลัยเทคโนโลยีและอาชีวศึกษาเอกชนแห่งประเทศไทยในพระราชูปถัมภ์ฯ สร้างนักศึกษา “จิตอาสา PM.2.5” ออกหน่วยเช็คสภาพรถยนต์ ลดควันดํา ร่วมแก้ปัญหาการลดฝุ่นละอองขนาดเล็ก PM2.5 ไม่เสียค่าใช้จ่าย เตรียมจัดประกวดนวัตกรรมเพื่อลดฝุ่น
วันนี้ (22 มกราคม 2563) ที่วิทยาลัยเทคโนโลยีสยาม กทม. ดร.สาธิต ปิตุเตชะ รัฐมนตรีช่วยว่าการ กระทรวงสาธารณสุข นายธนิตพล ไชยนันทร์ ที่ปรึกษารัฐมนตรีช่วยว่าการกระทรวงสาธารณสุข แพทย์หญิงพรรณพิมล วิปุลากร อธิบดีกรมอนามัย ดร.อดิศร สินประสงค์ นายกสมาคมวิทยาลัยเทคโนโลยีและอาชีวศึกษา เอกชนแห่งประเทศไทยในพระราชูปถัมภ์ฯ และรศ.ดร.จอมพงศ์ มงคลวนิช ผู้อํานวยการวิทยาลัยเทคโนโลยีสยาม พร้อมคณะผู้บริหาร ประชุมหารือแนวทางการลดฝุ่นละอองขนาดเล็ก (PM.2.5)เยี่ยมชมศูนย์ปฏิบัติการสาขาช่าง ยนต์ ของวิทยาลัยเทคโนโลยีสยาม เพื่อชมการสาธิตการดูแลรักษารถยนต์เพื่อลดฝุ่นละออง และชมการสาธิต นวัตกรรม สิ่งประดิษฐ์ ของนักศึกษาอาชีวศึกษาที่พัฒนาขึ้นเพื่อช่วยลดฝุ่นละอองขนาดเล็ก (PM.2.5)
ดร.สาธิต ให้สัมภาษณ์ว่า สืบเนื่องจากสถานการณ์ PM.2.5กระทรวงสาธารณสุขมีนโยบายที่จะต้องดูแล สุขภาพประชาชน มีมาตรการที่สําคัญ ได้แก่เปิดหน่วยบริการสุขภาพจิตและ “คลินิกมลพิษ” จํานวน 2 จุด ในวันที่ 23 มกราคม 2563 บริเวณที่มีค่า PM.2.5เกินค่ามาตรฐาน ได้แก่ อนุสาวรีย์ชัยสมรภูมิ และท่าน้ํานนทบุรีโดยหน่วยเคลื่อนที่มีการบูรณาการหน่วยงานที่เกี่ยวข้อง ประกอบด้วย กรมอนามัย กรมการแพทย์และกรมสุขภาพจิต ในการให้ข้อมูล คําปรึกษา แก่ประชาชนที่ได้รับผลกระทบจากฝุ่นละอองขนาดเล็ก (PM.2.5) พร้อม แจกหน้ากากอนามัย N95 ให้ผู้ป่วยกลุ่มเสี่ยง หญิงตั้งครรภ์ แม่และเด็ก และผู้สูงอายุ และผู้ที่ทํางานกลางแจ้งณ บริเวณอนุสาวรีย์ชัยสมรภูมิ โรงพยาบาลราชวิถี และสถาบันสุขภาพเด็กแห่งชาติมหาราชินี นอกจากนี้ยังได้รับ ความร่วมมือจากสมาคมวิทยาลัยเทคโนโลยีและอาชีวศึกษาเอกชนแห่งประเทศไทยฯ สร้าง “จิตอาสา PM.2.5” ร่วมออกหน่วยเคลื่อนที่ให้บริการตรวจสภาพรถยนต์และบํารุงรักษา เช่น การล้างท่อไอเสีย เพื่อลดควันดําและฝุ่นละออง ไม่เสียค่าใช้จ่าย เริ่มดําเนินการตรวจสภาพรถยนต์ทางราชการและรถบุคคลส่วนกลาง และจะขยายไปยังหน่วยงานในสังกัด สธ. ทั่วประเทศต่อไป
“วันนี้เป็นจุดเริ่มต้นที่ดี ที่จะร่วมมือกันเพื่อแก้ไขปัญหาฝุ่นละอองขนาดเล็ก ระหว่างกระทรวงสาธารณสุขกับสมาคมอาชีวะเอกชนฯ เป็นการเริ่มต้นจัดการตนเองไม่ให้เป็นภาระหรือมีผลกระทบกับสถานการณ์ PM.2.5” ดร.สาธิต กล่าว
ทั้งนี้ เพื่อเป็นการช่วยกันแก้ปัญหามลพิษของประเทศ ได้เปิดโอกาสให้นักศึกษาคิดค้นนวัตกรรมที่ช่วยประชาชนดูแลตนเอง ประกวดทําสื่อเพื่อให้ความรู้ในทุกช่องทางกับประชาชนทั่วไป ซึ่งเชื่อว่าสถานการณ์ PM.2.5ยังอาจจะเกิดขึ้นอีกและเป็นเรื่องพื้นฐานที่ประชาชนต้องทราบ ต้องติดตามสถานการณ์และดูแลตนเอง
*********************************** 22 มกราคม 2563
******************************************
รัฐบาลไทย-ข่าวทำเนียบรัฐบาล-ก.แรงงาน พร้อมจัดแข่งขันฝีมือแรงงานอาเซียน ครั้งที่ 12 ลุ้นชิงชัย 26 สาขา
วันพุธที่ 22 สิงหาคม 2561
ก.แรงงาน พร้อมจัดแข่งขันฝีมือแรงงานอาเซียน ครั้งที่ 12 ลุ้นชิงชัย 26 สาขา
.....
วันที่ 22 สิงหาคม 2561 เวลา 09.30 น. พลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน เป็นประธานแถลงข่าวการแข่งขันฝีมือแรงงานอาเซียน ครั้งที่ 12 ณ ห้องประชุมจอมพล ป. พิบูลสงคราม ชั้น 5 อาคารกระทรวงแรงงาน โดยการแข่งขันฝีมือแรงงานอาเซียนเป็นข้อตกลงของกลุ่มประเทศสมาชิกอาเซียน ที่กําหนดให้ประเทศสมาชิกอาเซียนหมุนเวียนกันเป็นเจ้าภาพจัดการแข่งขันฯ ทุกๆ 2 ปี และบรรจุไว้เป็นกิจกรรมหนึ่งของแผนงานด้านการพัฒนาทรัพยากรมนุษย์ภายใต้พิมพ์เขียวประชาคมสังคมและวัฒนธรรมอาเซียน (ASEAN Socio-Cultural Community Blueprint) โดยมีจุดมุ่งหมายเพื่อกระตุ้นให้เยาวชนและกําลังแรงงานภูมิภาคอาเซียนเกิดความตื่นตัวและสนใจที่จะพัฒนาทักษะฝีมือของตนให้ทันต่อเทคโนโลยีและทัดเทียมมาตรฐานสากล จะส่งผลให้เยาวชนเหล่านั้นได้ก้าวสู่การเป็นช่างฝีมือในตลาดแรงงาน เพื่อเพิ่มศักยภาพการผลิตและบริการของประเทศในอนาคต
สําหรับการแข่งขันฝีมือแรงงานอาเซียน ครั้งที่ 12 “WorldSkills ASEAN Bangkok 2018”
จะจัดการแข่งขันระหว่างวันที่ 31 สิงหาคม 2561 – 2 กันยายน 2561 ณ อาคารชาเลนเจอร์ 1-2 อิมแพ็ค เมืองทองธานี จังหวัดนนทบุรี สมเด็จพระเทพพระรัตนราชสุดา สยามบรมราชกุมารี เสด็จพระราชดําเนินทรงเปิดงานในวันที่ 30 สิงหาคม เวลา 17.15 น. และพิธีปิดในวันที่ 4 กันยายน มีผู้ร่วมแข่งขันเป็นเยาวชนในกลุ่มประเทศสมาชิกอาเซียน จํานวน 335 คน จาก 10 ประเทศสมาชิกอาเซียน บรูไน กัมพูชา ลาว เมียนมา มาเลเซีย อินโดนีเซีย สิงคโปร์ ฟิลิปปินส์ เวียดนาม และไทย ใน 6 กลุ่มสาขาอาชีพ ดังนี้ (1) กลุ่มสาขาอาชีพเทคโนโลยีอุตสาหกรรมการผลิต (2) กลุ่มสาขาอาชีพเทคโนโลยีการสื่อสาร (3) กลุ่มสาขาอาชีพแฟชั่นและครีเอทีฟ (4) กลุ่มสาขาอาชีพขนส่งและโลจิสติกส์ (5) กลุ่มสาขาอาชีพเทคโนโลยีก่อสร้างและอาคาร และ (6) กลุ่มสาขาบริการส่วนบุคคลและสังคม แบ่งเป็น 24 สาขาทางการ และ 2 สาขาสาธิต รวมเป็น 26 สาขา โดยยึดตามสาขาที่มีการจัดแข่งขันฝีมือแรงงานอาเซียน ครั้งที่ 11 ณ ประเทศมาเลเซีย และการแข่งขันฝีมือแรงงานนานาชาติ ครั้งที่ 44 ณ สหรัฐอาหรับเอมิเรสต์ ซึ่งประเทศไทยจะส่งเยาวชนจํานวน 52 คน เข้าร่วมแข่งขันในทุกสาขาอาชีพ และเยาวชนที่ชนะการแข่งขันในครั้งนี้ จะได้รับโอกาสในการคัดเลือกเป็นตัวแทนของประเทศเข้าร่วมแข่งขันฝีมือแรงงานนานาชาติ ครั้งที่ 45 ที่จัดขึ้น ณ เมืองคาซาน สหพันธรัสเซีย (WorldSkills Kazan 2019) ระหว่างวันที่ 22-27 สิงหาคม 2562
รมว.แรงงาน กล่าวว่า ประสบการณ์และผลการแข่งขันจะช่วยสะท้อนให้ผู้เข้าแข่งขัน โรงเรียน และภาคธุรกิจ เห็นถึงผลลัพธ์ของระบบการศึกษาและฝึกอบรมในประเทศของตน นอกจากนี้การแข่งขันยังสร้างโอกาสอันดีสําหรับเยาวชนในการสร้างประสบการณ์และสัมผัสอาชีพที่ต้องใช้ทักษะฝีมือด้านต่างๆ จึงขอกําลังใจจากพี่น้องคนไทยทุกท่าน ร่วมส่งแรงใจช่วยลุ้น และเชียร์เยาวชนไทย ให้คว้าชัยชนะเพื่อเป็นเกียรติแก่ประเทศไทย และเป็นเจ้าบ้านที่ดีในการต้อนรับผู้มาเยือน
+++++++++++++++++++++++
รัฐบาลไทย-ข่าวทำเนียบรัฐบาล-ผู้บริหารกระทรวงอุตสาหกรรม ตรวจเยี่ยมและให้กำลังใจเจ้าหน้าที่ในการจัดเตรียมอาหารเพื่อบริการประชาชนที่มาร่วมถวายสักการะพระบรมศพฯ
วันอังคารที่ 8 สิงหาคม 2560
ผู้บริหารกระทรวงอุตสาหกรรม ตรวจเยี่ยมและให้กําลังใจเจ้าหน้าที่ในการจัดเตรียมอาหารเพื่อบริการประชาชนที่มาร่วมถวายสักการะพระบรมศพฯ
ผู้บริหารกระทรวงอุตสาหกรรม ตรวจเยี่ยมและให้กําลังใจเจ้าหน้าที่ในการจัดเตรียมอาหารเพื่อบริการประชาชนที่มาร่วมถวายสักการะพระบรมศพฯ ณ บริเวณมณฑลพิธีท้องสนามหลวง
วันนี้ (8 สิงหาคม 2560 รัฐบาลโดยกระทรวงอุตสาหกรรม นําโดยนางสาวนิสากร จึงเจริญธรรม รองปลัดกระทรวงอุตสาหกรรม ตรวจเยี่ยมและให้กําลังใจเจ้าหน้าที่การนิคมอุตสาหกรรมแห่งประเทศไทย ในการจัดเตรียมอาหารเพื่อบริการประชาชนที่มาร่วมถวายสักการะพระบรมศพพระบาทสมเด็จพระปรมินทรมหาภูมิพลอดุลยเดช ณ บริเวณมณฑลพิธีท้องสนามหลวง
รัฐบาลไทย-ข่าวทำเนียบรัฐบาล-ไทย-สมาพันธรัฐสวิสฯ พร้อมผลักดันความร่วมมือระหว่างกันให้แน่นแฟ้นและครอบคลุมในทุกมิติ
วันพฤหัสบดีที่ 13 กุมภาพันธ์ 2563
ไทย-สมาพันธรัฐสวิสฯ พร้อมผลักดันความร่วมมือระหว่างกันให้แน่นแฟ้นและครอบคลุมในทุกมิติ
ไทย-สมาพันธรัฐสวิสฯ พร้อมผลักดันความร่วมมือระหว่างกันให้แน่นแฟ้นและครอบคลุมในทุกมิติ
วันนี้ (13 กุมภาพันธ์ 2563) เวลา 10.00 น. ณ ศาลาว่าการกลาโหม กระทรวงกลาโหม นางเฮเลเนอ บุดลีเกอร์ อาร์ทิเอดา (H.E. Mrs. Helene Budliger Artieda) เอกอัครราชทูตสมาพันธรัฐสวิสประจําประเทศไทย เข้าเยี่ยมคารวะ พลเอก ประวิตร วงษ์สุวรรณ รองนายกรัฐมนตรี เนื่องในโอกาสเข้ารับหน้าที่ สรุปสาระสําคัญ ดังนี้
รองนายกรัฐมนตรีกล่าวต้อนรับเอกอัครราชทูตสมาพันธรัฐสวิสฯ พร้อมชื่นชมความสัมพันธ์ระหว่างไทยกับสมาพันธรัฐสวิสฯ ที่มีความใกล้ชิดและเป็นมิตรมาอย่างยาวนาน โดยในปี 2564 จะครบรอบ 90 ปี การสถาปนาความสัมพันธ์ทางการทูตระหว่างกัน มุ่งหวังว่าทั้งสองฝ่ายจะได้ร่วมกันจัดกิจกรรมเพื่อเฉลิมฉลองในวาระดังกล่าว โอกาสนี้ รองนายกรัฐมนตรีกล่าวแสดงความยินดีที่นางซีมอเน็ตตา ซอมมารูกา ได้รับเลือกเป็นประธานาธิบดีของสมาพันธรัฐสวิสฯ ยืนยันรัฐบาลไทยพร้อมทํางานร่วมกับสมาพันธรัฐสวิสฯ เพื่อสานต่อความสัมพันธ์อันดีระหว่างกัน
เอกอัครราชทูตสมาพันธรัฐสวิสฯ รู้สึกเป็นเกียรติอย่างยิ่งที่ได้ดํารงตําแหน่งในประเทศไทย และได้รับการต้อนรับอย่างอบอุ่นจากทั้งประชาชนไทยและรัฐบาล พร้อมเน้นย้ําที่จะส่งเสริมความสัมพันธ์และความร่วมมือระหว่างไทยกับสมาพันธรัฐสวิสฯ ให้แน่นแฟ้นและครอบคลุมในทุกมิติ โดยเฉพาะด้านการค้าและการลงทุน ตลอดจนขอให้รองนายกรัฐมนตรีสนับสนุนนักท่องเที่ยวชาวไทยให้เดินทางไปท่องเที่ยวในสมาพันธรัฐสวิสฯ มากขึ้น ซึ่งทางสมาพันธรัฐสวิสฯ พร้อมให้การต้อนรับเป็นอย่างดี
ทั้งสองฝ่ายเห็นพ้องส่งเสริมการค้าและการลงทุนระหว่างกัน โดยรองนายกรัฐมนตรียินดีที่ภาคเอกชนสมาพันธรัฐสวิสฯ เชื่อมั่นและเข้ามาลงทุนในไทย พร้อมขอให้เอกอัครราชทูตสมาพันธรัฐสวิสฯ ผลักดันนักธุรกิจจากสมาพันธรัฐสวิสฯ ให้เข้ามาลงทุนในไทยมากขึ้น โดยเฉพาะในโครงการเขตพัฒนาพิเศษภาคตะวันออก (EEC) ในสาขาที่สมาพันธรัฐสวิสฯ มีความเชี่ยวชาญ นอกจากนี้ รองนายกรัฐมนตรีขอบคุณสมาพันธรัฐสวิสฯ ในการพัฒนาหลักสูตรอาชีวศึกษาและรูปแบบการฝึกงานในสถานประกอบการร่วมกับสถาบันการศึกษาของไทย ซึ่งมีส่วนในการพัฒนาและยกระดับทักษะแรงงานของไทย ตลอดจนเพิ่มศักยภาพในการผลิตให้แก่บริษัทของสมาพันธรัฐสวิสฯ ที่มาลงทุนในไทยด้วยเช่นกัน
โอกาสนี้ รองนายกรัฐมนตรียินดีที่สมาพันธรัฐสวิสฯ ได้ลงนามในบันทึกแสดงเจตจํานงกับศูนย์ประสานงานอาเซียนเพื่อความช่วยเหลือด้านมนุษยธรรมและการจัดการภัยพิบัติ (ASEAN Coordinating Centre for Humanitarian Assistance on Disaster Management – AHA Center) ซึ่งเป็นการเน้นย้ําและส่งเสริมบทบาทของสมาพันธรัฐสวิสฯ ในการทํางานร่วมกับภูมิภาคอาเซียน และเชื่อมั่นว่าความร่วมมือระหว่างไทยกับสมาพันธรัฐสวิสฯ จะมีส่วนช่วยสนับสนุนกิจกรรมและโครงการเพื่อการพัฒนาของสมาพันธรัฐสวิสฯ ในกลุ่มประเทศ CLMV ให้มีประสิทธิภาพมากยิ่งขึ้น
**********************************
รัฐบาลไทย-ข่าวทำเนียบรัฐบาล-รับมือ โควิด-19
วันอังคารที่ 3 มีนาคม 2563
รับมือ โควิด-19
ด้วยความปรารถนาดีจาก กระทรวงกลาโหม
รัฐบาลไทย-ข่าวทำเนียบรัฐบาล-รัฐบาลเร่งปลดหนี้นอกระบบ
วันศุกร์ที่ 31 สิงหาคม 2561
รัฐบาลเร่งปลดหนี้นอกระบบ
รัฐบาลเร่งแก้ปัญหาหนี้นอกระบบโดยช่วยเจรจาไกล่เกลี่ย ทําข้อตกลงประนีประนอม และปรับโครงสร้างหนี้ เพื่อให้เกิดความเป็นธรรมแก่เจ้าหนี้และลูกหนี้ โดยนับตั้งแต่เดือน ก.ค.61 จนถึงปัจจุบันพบว่า มีประชาชนเป็นหนี้นอกระบบราว 900,000 ราย
รัฐบาลเร่งปลดหนี้นอกระบบ
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเร่งแก้ปัญหาหนี้นอกระบบโดยช่วยเจรจาไกล่เกลี่ย ทําข้อตกลงประนีประนอม และปรับโครงสร้างหนี้ เพื่อให้เกิดความเป็นธรรมแก่เจ้าหนี้และลูกหนี้ โดยนับตั้งแต่เดือน ก.ค.61 จนถึงปัจจุบันพบว่า มีประชาชนเป็นหนี้นอกระบบราว 900,000 ราย คิดเป็นมูลค่าหนี้รวมกว่า 52,000 ล้านบาท และได้ช่วยเหลือไปแล้วกว่า 200,000 ราย รวมทั้งบังคับใช้กฎหมายกับเจ้าหนี้นอกระบบที่ไม่ให้ความร่วมมือ โดยสามารถนําทรัพย์สินจากสัญญาที่ไม่เป็นธรรมกลับคืนสู่เจ้าของ เช่น โฉนดที่ดินกว่า 7,000 ไร่ รถยนต์ รถจักรยานยนต์ และทรัพย์สินอื่น ๆ รวมมูลค่ากว่า 3,000 ล้านบาท สําหรับประชาชนที่เดือดร้อนและต้องการปลดหนี้นอกระบบ สามารถขอรับคําแนะนําได้ที่ ธ.ออมสิน ธ.ก.ส. และศูนย์ดํารงธรรมทั่วประเทศ
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ธ.ก.ส. ร่วมมือภาครัฐบรรเทาอุทกภัยเพชรบุรี เร่งมอบถุงยังชีพ - สินเชื่อใช้จ่ายฉุกเฉินครัวเรือนละ 5 หมื่นบาท
วันจันทร์ที่ 27 พฤศจิกายน 2560
ธ.ก.ส. ร่วมมือภาครัฐบรรเทาอุทกภัยเพชรบุรี เร่งมอบถุงยังชีพ - สินเชื่อใช้จ่ายฉุกเฉินครัวเรือนละ 5 หมื่นบาท
ธ.ก.ส. เร่งสํารวจพื้นที่การเกษตรที่ได้รับผลกระทบจากพายุคีโรกี ระดมพนักงานร่วมกับฝ่ายปกครองท้องถิ่น จ.เพชรบุรี มอบถุงยังชีพบรรเทาทุกข์ พร้อมเตรียมวงเงินฉุกเฉินครัวเรือนละ 5 หมื่นบาท ปลอดดอกเบี้ย 6 เดือน
ธ.ก.ส. เร่งสํารวจพื้นที่การเกษตรที่ได้รับผลกระทบจากพายุคีโรกี ระดมพนักงานร่วมกับฝ่ายปกครองท้องถิ่น จ.เพชรบุรี มอบถุงยังชีพบรรเทาทุกข์ พร้อมเตรียมวงเงินฉุกเฉินครัวเรือนละ 5 หมื่นบาท ปลอดดอกเบี้ย 6 เดือน แนะชาวนานอกพื้นที่ประกาศภัยพิบัติถ่ายภาพความเสียหายแจ้งที่ ธ.ก.ส. ขอเคลมสินไหมประกันภัยข้าวนาปี
นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า จากอิทธิพลของพายุดีเปรชชั่นคีโรกีได้ส่งผลกระทบต่อพื้นที่ทางการเกษตรในจังหวัดเพชรบุรีและใกล้เคียง โดยข้อมูลเบื้องต้นที่ได้รับรายงานจากเกษตรจังหวัดและเจ้าหน้าที่ ธ.ก.ส. ทั้ง 8 สาขาในจังหวัดเพชรบุรีที่ร่วมลงพื้นที่สํารวจพบว่า มีเกษตรกรได้รับผลกระทบจํานวน 10,179 ราย พื้นที่ได้รับความเสียหายกว่า 114,752 ไร่ แบ่งเป็นนาข้าว 94,619 ไร่ พืชยืนต้น ผลไม้และผัก 19,833 ไร่ และพืชไร่อื่นๆ 300 ไร่ โดยเฉพาะนาข้าวที่อยู่ระหว่างรอการเก็บเกี่ยวผลผลิตได้รับความเสียหายเกือบทั้งหมด มีเพียงบางส่วนที่สามารถเกี่ยวข้าวขึ้นมาได้แต่ก็ขายได้ราคาต่ําเนื่องจากผลผลิตข้าวเปลือกที่ได้มีความชื้นสูง
ทั้งนี้มอบหมายให้สํานักงาน ธ.ก.ส. จังหวัดเพชรบุรีและสาขาทั้ง 8 แห่งในพื้นที่ ประสานงานกับส่วนราชการและหน่วยงานปกครองส่วนท้องถิ่นร่วมลงพื้นที่มอบถุงยังชีพ เพื่อบรรเทาความเดือดร้อนในระยะเร่งด่วน ไปแล้วกว่า 4,900 ชุด และหากเกษตรกรลูกค้า ธ.ก.ส. มีความต้องการเงินเพื่อเป็นค่าใช้จ่ายจําเป็นฉุกเฉินในการดํารงชีพ สามารถติดต่อขอสินเชื่อได้ที่ ธ.ก.ส. สาขาใกล้บ้าน ในวงเงินครัวเรือนละ 50,000 บาท ปลอดดอกเบี้ยระยะ 6 เดือน หลังจากนั้นคิดในอัตราดอกเบี้ยเงินกู้ลูกค้ารายย่อยชั้นดี MRR ปัจจุบันอยู่ที่ร้อยละ 7 ต่อปี วงเงินรวม 10,000 ล้านบาท ในปัจจุบัน ธ.ก.ส. ได้จ่ายสินเชื่อฉุกเฉินให้เกษตรกรลูกค้าทั่วประเทศไปแล้วจํานวน 33,432 ราย วงเงิน 1,494 ล้านบาท และเมื่อสถานการณ์คลี่คลายลง ธ.ก.ส.จะเร่งสรุปความเสียที่เกิดขึ้นเพื่อหามาตรการช่วยเหลือในระยะต่อไป
นายอภิรมย์กล่าวต่อไปว่า สําหรับพื้นที่นาข้าวที่อยู่ระหว่างรอการเก็บเกี่ยวผลผลิตในจังหวัดอื่นที่เข้าร่วมโครงการประกันภัยข้าวนาปี ปีการผลิต 2560 จะได้รับค่าสินไหมทดแทนในอัตราสูงสุด 1,260 บาทต่อไร่ มีพื้นที่การเกษตรที่ประกาศเป็นพื้นที่ประสบภัยพิบัติ ได้สํารวจความเสียหายและทําประชาคมแล้ว 3.9 ล้านไร่ เป็นที่พื้นที่ร่วมโครงการประกันภัยข้าวนาปี 1.3 ล้านไร่ ณ วันที่ 24 พฤศจิกายน 2560 ได้จ่ายค่าสินไหมแล้ว 462,000 ไร่ วงเงิน 582 ล้านบาท
"เกษตรกรที่ร่วมโครงการประกันภัยข้าวนาปีและได้รับความเสียหายแต่อยู่นอกเขตประกาศภัยพิบัติ ขอให้ถ่ายรูปความเสียหายของพื้นที่การเกษตร หรือนําหนังสือรับรองความเสียหายจากกํานัน ผู้ใหญ่บ้าน ไปแจ้งกับพนักงาน ธ.ก.ส. ในพื้นที่ เพื่อรวบรวมหลักฐาน/เอกสาร ก่อนประสานไปยังคณะกรรมการฯ ตรวจประเมินความเสียหายให้พิจารณาจ่ายค่าสินไหมทดแทนโดยเร็ว ทั้งนี้ในส่วนของเกษตรกรลูกค้าที่มีภาระหนี้สินอยู่กับ ธ.ก.ส. อย่ากังวล เพราะ ธ.ก.ส.รวมทั้งพนักงานในพื้นที่ เข้าใจถึงปัญหาความเดือดร้อนดังกล่าวและพร้อมที่จะนํามาตรการต่าง ๆ เข้าไปดูแลและช่วยเหลืออย่างเต็มที่" นายอภิรมย์กล่าว
รัฐบาลไทย-ข่าวทำเนียบรัฐบาล-สธ.กำชับทุกจังหวัดที่พบผู้ป่วยรายใหม่ต้องเคร่งครัดมาตรการด้านสาธารณสุขควบคู่กับมาตรการทางสังคม
วันเสาร์ที่ 4 เมษายน 2563
สธ.กําชับทุกจังหวัดที่พบผู้ป่วยรายใหม่ต้องเคร่งครัดมาตรการด้านสาธารณสุขควบคู่กับมาตรการทางสังคม
กระทรวงสาธารณสุข เผยวันนี้พบผู้ป่วยรายใหม่ 89 ราย  ใน 17 จังหวัด โดยเกือบ 1 ใน 4 เป็นผู้เดินทางมาจากต่างประเทศ  ขอเน้นย้ําให้ทุกจังหวัดที่พบผู้ป่วยรายใหม่ ใช้มาตรการด้านสาธารณสุขค้นหาผู้สัมผัสใกล้ชิดผู้ติดเชื้อ เฝ้าระวังกักกันตัว 14 วัน และใช้มาตรกา
สธ.กําชับทุกจังหวัดที่พบผู้ป่วยรายใหม่ต้องเคร่งครัดมาตรการด้านสาธารณสุขควบคู่กับมาตรการทางสังคม
กระทรวงสาธารณสุข เผยวันนี้พบผู้ป่วยรายใหม่ 89 ราย ใน 17 จังหวัด โดยเกือบ 1 ใน 4 เป็นผู้เดินทางมาจากต่างประเทศ ขอเน้นย้ําให้ทุกจังหวัดที่พบผู้ป่วยรายใหม่ ใช้มาตรการด้านสาธารณสุขค้นหาผู้สัมผัสใกล้ชิดผู้ติดเชื้อ เฝ้าระวังกักกันตัว 14 วัน และใช้มาตรการทางสังคม การเว้นระยะห่าง ควบคู่กัน เพื่อลดจํานวนผู้สัมผัสกับผู้ป่วยให้ได้มากที่สุด
บ่ายวันนี้ (4 เมษายน 2563) ที่ ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์ธนรักษ์ ผลิพัฒน์ รองอธิบดีกรมควบคุมโรค กล่าวว่า จํานวนผู้ป่วยรายใหม่ในประเทศลดลง วันนี้พบผู้ป่วยรายใหม่ 89 ราย เป็นการติดเชื้อในประเทศที่ต่ํากว่า 100 รายในรอบสัปดาห์ โดย 1 ใน 4 เป็นผู้เดินทางมาจากต่างประเทศจํานวน 21 คน เป็นคนไทย 18 คน ต่างชาติ 3 คน ซึ่งภาครัฐได้เข้มงวดกระบวนการรับตัวไว้สังเกตอาการ ขอให้ทุกคนให้ความร่วมมือ เพราะคนเสี่ยงสุดที่จะติดเชื้อ คือคนที่อยู่ใกล้ชิด คนในครอบครัว หรือคนที่ร่วมสังสรรค์ด้วย
พื้นที่พบผู้ป่วยรายใหม่ อยู่ใน 17 จังหวัด มากกว่าร้อยละ 50 อยู่พื้นที่กรุงเทพมหานครและปริมณฑล รองลงมาคือภูเก็ต ชลบุรี ปทุมธานี ส่วนภาคใต้ยังพบที่สงขลาและนราธิวาส ซึ่งมาตรการในแต่ละจังหวัดที่พบผู้ป่วยมีความแตกต่างกัน โดยจังหวัดที่พบผู้ป่วยน้อย จะทราบว่าผู้ป่วยเป็นใครบ้างมาตรการที่ดําเนินการจะเป็นมาตรการด้านสาธารณสุข โดยติดตามผู้สัมผัสผู้ป่วย นํามาเฝ้าระวังกักเป็นเวลา 14 วัน ส่วนจังหวัดที่พบผู้ป่วยจํานวนมาก นอกจากจะใช้มาตรการด้านสาธารณสุข คือติดตามผู้สัมผัสแล้ว ยังต้องใช้มาตรการทางสังคม ทั้งเรื่องการเพิ่มระยะห่าง ไม่ไปในพื้นที่คนแออัด ล้างมือบ่อยๆ เนื่องจากไม่ทราบว่าใครติดเชื้อบ้าง การไปที่มีคนหนาแน่น มีโอกาสติดเชื้อมาก
“มาตรการด้านสาธารณสุขและมาตรการด้านสังคม เป็นเรื่องจําเป็นสําหรับทุกพื้นที่ที่พบผู้ป่วยรายใหม่ ทุกภาคส่วนต้องร่วมกันให้ผู้ป่วยรายใหม่ต่ําที่สุดเท่าที่จะทําได้ จนถึงไม่พบผู้ป่วยรายใหม่ เมื่อถึงตอนนั้นมาตรการต่างๆ จะผ่อนคลายทุกคน สามารถกลับไปใช้ชีวิตได้ตามปกติ” นายแพทย์ธนรักษ์กล่าว
******************* 4 เมษายน 2563
รัฐบาลไทย-ข่าวทำเนียบรัฐบาล-ลงพื้นที่จังหวัดชุมพร
วันพฤหัสบดีที่ 17 ตุลาคม 2562
ลงพื้นที่จังหวัดชุมพร
นายณัฏฐพล ทีปสุวรรณ รัฐมนตรีว่าการกระทรวงศึกษาธิการ ลงพื้นที่ตรวจเยี่ยมการจัดการศึกษาของโรงเรียนสอาดเผดิมวิทยา และโรงเรียนบ้านเขาค่าย จังหวัดชุมพร พร้อมพบปะและแลกเปลี่ยนความคิดเห็นกับครูและบุคลากรทางการศึกษา
เมื่อวันจันทร์ที่ 14 ตุลาคม 2562 นายณัฏฐพล ทีปสุวรรณ รัฐมนตรีว่าการกระทรวงศึกษาธิการ ลงพื้นที่ตรวจเยี่ยมการจัดการศึกษาของโรงเรียนสอาดเผดิมวิทยา และโรงเรียนบ้านเขาค่าย จังหวัดชุมพร พร้อมพบปะและแลกเปลี่ยนความคิดเห็นกับครูและบุคลากรทางการศึกษา โดยได้เน้นย้ําถึงความสําคัญของ “ครู” ว่า เป็นบุคคลสําคัญที่สุดในการขับเคลื่อนการศึกษาไทย ซึ่งเชื่อมั่นในจิตวิญญาณของความเป็นครูทุกคนที่ต้องการจะถ่ายทอดความรู้ให้กับลูกศิษย์แม้จะขาดแคลนอุปกรณ์และเทคโนโลยีต่าง ๆ ก็ตาม ทั้งนี้ กระทรวงศึกษาธิการขอยืนยันว่าจะทําให้ทุกโรงเรียนเข้าถึงอินเทอร์เน็ตที่มีประสิทธิภาพอย่างทั่วถึง เพื่อสร้างคุณภาพการศึกษาพื้นฐานที่เท่าเทียมกันทั้งประเทศ ภายในเดือนพฤษภาคม 2563 นี้
รมว.ศึกษาธิการ กล่าวด้วยว่า นอกจากนี้จะเร่งผลักดันให้ทุกโรงเรียน “มีคุณภาพ” ครอบคลุมทุกด้าน ทั้งด้านวิชาการ ด้านเทคโนโลยีเพื่อการศึกษา ด้านสื่อและอุปกรณ์ต่าง ๆ ตลอดจนด้านสิ่งแวดล้อม คุณธรรมจริยธรรม และการปลอดปัญหายาเสพติดด้วย โดยจะใช้หลักการพัฒนาอย่างยั่งยืน ลดความซ้ําซ้อนของการทํางาน และบริหารจัดการงบประมาณอย่างคุ้มค่า ตามจุดเน้นนโยบายของกระทรวงศึกษาธิการ ที่ให้ความสําคัญกับคุณภาพและประสิทธิภาพในทุกมิติ ทั้งผู้เรียน ครูและบุคลากรทางการศึกษา ข้าราชการพลเรือน และผู้บริหารทุกระดับ ตลอดจนสถานศึกษาทุกระดับทุกประเภท และเป็นการศึกษาตลอดชีวิต
“ในส่วนของจังหวัดชุมพร ซึ่งมีจุดแข็งด้านการท่องเที่ยว ขอให้เร่งสร้างและพัฒนากําลังคนที่มีทักษะการสื่อสารภาษาอังกฤษ เพื่อรองรับการเจริญเติบโตด้านเศรษฐกิจและการท่องเที่ยวในพื้นที่นี้ ส่วนกระทรวงศึกษาธิการ ต้องการแก้ไขปัญหาครูทั้งระบบ พร้อมเดินทางมาเพื่อให้กําลังใจครูและผู้บริหารที่ตั้งใจทํางาน เพราะในยุคนี้จะไม่เน้นการพัฒนาโรงเรียน เพื่อให้ได้รางวัล มีชื่อเสียง หรือการทําผลงานเพื่อเลื่อนวิทยฐานะ แต่จะปรับระบบให้มีการประเมินจากการเรียนการสอนในห้องเรียน โดยเน้นผลสัมฤทธิ์และคุณภาพผู้เรียนเป็นหลัก ตลอดจนลดความซ้ําซ้อนของการทํางาน งดการดูงานต่างประเทศ และลดการจัดอบรมสัมมนาที่ไม่จําเป็น เพื่อนํางบประมาณไปเพิ่มศักยภาพครู และดูแลสวัสดิการของครูและนักเรียนให้มากขึ้น” รมว.ศึกษาธิการ กล่าว
อรพรรณ ฤทธิ์มั่น: สรุป
นวรัตน์ รามสูต: เรียบเรียง
ยุทธพงศ์ เลือกกลั่นดี: ถ่ายภาพ
กลุ่มประชาสัมพันธ์ สร.: รายงาน
รัฐบาลไทย-ข่าวทำเนียบรัฐบาล-พลเอกประวิตรฯ ขอให้กำลังใจและขอบคุณทุกฝ่ายที่ช่วยควบคุมสถานการณ์ไฟป่าพรุควนเคร็งจนคลี่คลาย สามารถควบคุมเพลิงให้อยู่ในวงจำกัด
วันเสาร์ที่ 10 สิงหาคม 2562
พลเอกประวิตรฯ ขอให้กําลังใจและขอบคุณทุกฝ่ายที่ช่วยควบคุมสถานการณ์ไฟป่าพรุควนเคร็งจนคลี่คลาย สามารถควบคุมเพลิงให้อยู่ในวงจํากัด
พลเอกประวิตรฯ ขอให้กําลังใจและขอบคุณทุกฝ่ายที่ช่วยควบคุมสถานการณ์ไฟป่าพรุควนเคร็งจนคลี่คลาย สามารถควบคุมเพลิงให้อยู่ในวงจํากัด
วันนี้(10 สิงหาคม 2562) พลเอกประวิตร วงษ์สุวรรณ รองนายกรัฐมนตรี ได้ติดตามสถานการณ์ไฟป่าพรุควนเคร็ง จังหวัดนครศรีธรรมราช ด้วยความห่วงใย พร้อมทั้งสั่งการให้ทุกหน่วยดูแลประชาชนและกําชับเจ้าหน้าที่ปฏิบัติงานด้วยความระมัดระวัง
การดําเนินการเพื่อควบคุมสถานการณ์ไฟป่าพรุควนเคร็ง ที่เกิดขึ้นตั้งแต่วันที่ 29 กรกฎาคม ที่ผ่านมา จนต้องประกาศเขตพื้นที่ประสบสาธารณภัย(ไฟป่า) ใน 5 อําเภอของจังหวัดนครศรีธรรมราชนั้น บัดนี้ สถานการณ์ได้คลี่คลายลงไปมาก จนสามารถควบคุมเพลิงให้อยู่ในวงจํากัด
ทั้งนี้ รอง นรม ได้สั่งการให้บูรณาการหน่วยงานในกํากับ โดยเฉพาะ กระทรวงทรัพยากรธรรมชาติและสิ่งแวดล้อม กรมอุตุนิยมวิทยาซึ่งเป็นหน่วยงานในสังกัดกระทรวงดิจิทัลเพื่อเศรษฐกิจและสังคม กรมป้องกันบรรเทาสาธารณภัย กรมทรัพยากรน้ํา โดยเฉพาะกําลังพล เครื่องมือ เครื่องใช้ และเทคโนโลยี เพื่อเร่งแก้ไขปัญหา และบรรเทาความเดือดร้อนของพี่น้องประชาชนให้ได้โดยเร็วที่สุด ทั้งนี้ให้ทํางานทั้งในมิติของการเป็นข้าราชการ เจ้าหน้าที่ของรัฐ และในมิติของจิตอาสาพระราชทาน (เราทําความดีด้วยหัวใจ) โดยในวันนี้ได้ให้ ปภ. สนับสนุนรถบรรทุกน้ําขนาดเล็กจํานวน ๕ คัน นําน้ําเข้าไปให้เจ้าหน้าที่ที่ต้องเดินเท้าเข้าไปดับไฟป่าในพื้นที่ชั้นใน เป็นต้น และได้กําชับให้มีการประชุมสถานการณ์อย่างต่อเนื่องและรายงานให้ทราบทุกระยะ หากมีปัญหาข้อขัดข้องให้รายงานโดยตรง เพื่อจะได้แก้ปัญหาให้ได้โดยเร็วที่สุด
อย่างไรก็ตาม การดําเนินการในระยะต่อไป รองนายกรัฐมนตรีขอให้ทุกฝ่ายให้ความสําคัญกับการเฝ้าระวังและติดตามสถานการณ์ตลอด 24 ชั่วโมง เร่งช่วยเหลือประชาชนท่ีประสบความเดือดร้อน และปฏิบัติงานด้วยความระมัดระวัง
รัฐบาลไทย-ข่าวทำเนียบรัฐบาล-กรมทางหลวงชนบท สร้างสะพานข้ามทางรถไฟ สาย นฐ.1012 จ.นครปฐม เพิ่มประสิทธิภาพการขนส่ง ลดอุบัติเหตุ เสริมโครงข่ายระบบราง
วันพฤหัสบดีที่ 25 พฤษภาคม 2560
กรมทางหลวงชนบท สร้างสะพานข้ามทางรถไฟ สาย นฐ.1012 จ.นครปฐม เพิ่มประสิทธิภาพการขนส่ง ลดอุบัติเหตุ เสริมโครงข่ายระบบราง
กรมทางหลวงชนบท (ทช.) กระทรวงคมนาคมดําเนินโครงการก่อสร้างสะพานข้ามทางรถไฟ จุดตัดผ่านทางรถไฟกับ ถนนทางหลวงชนบทสาย นฐ.1012 แยกทางหลวงหมายเลข 4 – บ้านกลาง อําเภอนครชัยศรี จังหวัดนครปฐม
นายพิศักดิ์ จิตวิริยะวศิน อธิบดีกรมทางหลวงชนบท ให้รายละเอียดว่า ทช.มีแผนการดําเนินงานโครงการก่อสร้างโครงสร้างต่างระดับตัดผ่านทางรถไฟบนถนนภายใต้เขตความรับผิดชอบ เพื่อสนับสนุนนโยบายของกระทรวงคมนาคมในการรองรับโครงการพัฒนาการขนส่งระบบราง โครงการรถไฟทางคู่ ในบริเวณที่มีปัญหาการจราจรติดขัด และก่อให้เกิดอุบัติเหตุบ่อยครั้ง ซึ่งเป็นกิจกรรมด้านอํานวยความปลอดภัยในการแก้ไขปัญหาจุดอันตรายบริเวณจุดตัดระหว่างถนนของกรมทางหลวงชนบทกับทางรถไฟ เพื่อให้การเดินทางผ่านจุดตัดดังกล่าวมีความปลอดภัย โดยสามารถลดอัตราการเกิดอุบัติเหตุจากการสัญจรข้ามทางรถไฟ ลดการสูญเสียชีวิตและทรัพย์สินในการเดินทาง ทางถนน และทางรถไฟ นอกจากนี้ ยังช่วยให้การเดินทางมีความสะดวกรวดเร็วยิ่งขึ้น ลดต้นทุนและค่าใช้จ่ายในการเดินทาง และการขนส่ง
โดยโครงการดังกล่าวมีความยาว 266 เมตร พื้นสะพานกว้าง 9 เมตร พร้อมถนนต่อเชื่อมผิวทางแอสฟัลต์คอนกรีต ความยาวรวม 1,496.88 เมตร ปัจจุบันมีความก้าวหน้าไปกว่าร้อยละ 34.424 เร็วกว่าแผนที่กําหนดไว้ ขณะนี้อยู่ระหว่างการดําเนินงานตอกเสาเข็ม เสาตอม่อ ฐานรากตอม่อ และงานสะพานข้ามคลองเจดีย์บูชา ใช้งบประมาณในการก่อสร้าง 186.200 ล้านบาท คาดว่าจะก่อสร้างแล้วเสร็จประมาณกลางปี 2561 เมื่อก่อสร้างแล้วเสร็จ จะช่วยลดและป้องกันอุบัติเหตุบริเวณจุดตัดระหว่างถนนกับทางรถไฟ ช่วยเพิ่มประสิทธิภาพการขนส่งคมนาคม รองรับการพัฒนาการขนส่งระบบรางและโครงการรถไฟรางคู่ ช่วยประหยัดเวลา ค่าใช้จ่ายและลดการสูญเสียชีวิตและทรัพย์สินจากอุบัติเหตุของรถยนต์และรถไฟ รวมทั้ง รองรับโครงการพัฒนา การขนส่งระบบราง โครงการรถไฟทางคู่ และโครงการรถไฟความเร็วสูงในอนาคต
ทั้งนี้ ผู้ที่สนใจสามารถติดตามความก้าวหน้าโครงการได้ที่ www.npt-1012.org